kalixlouiis/myanmar-wikipedia-corpus huggingface dataset:
၂၀၀၃ ခုနှစ်တွင် ၈၈၈၈ အရေးအခင်း ၁၅ နှစ်ပြည့် အခမ်းအနားပြုလုပ်ရန် ဦးဆောင်ခဲ့မှုကြောင့် လိုင်စင်မဲ့ဆိုင်ကယ် ပိုင်ဆိုင်မှုကို အကြောင်းပြကာ ၃၁ ဩဂုတ် ၂၀၀၃ မှ ၂၃ စက်တင်ဘာ ၂၀၀၈ အထိ သရက်အကျဉ်းထောင်တွင် အကျဉ်းကျခံခဲ့ရသည်။
၂၀၀၈ ခုနှစ် စက်တင်ဘာလတွင် မြန်မာနိုင်ငံ အစိုးရ၏ လွတ်ငြိမ်းချမ်းသာခွင့်အဖြစ် အကျဉ်းသာ ၉,၀၀၂ ဦးကို လွှတ်ပေးခဲ့ရာတွင် ပါဝင်လာခဲ့သည်။
ကိုးကား ကဏ္ဍ:အမျိုးသားဒီမိုကရေစီအဖွဲ့ချုပ် ပါတီဝင်များ Category:ပြည်သူ့လွှတ်တော် အဖွဲ့ဝင်များ Category:၁၉၅၂ မွေးဖွားသူများ Category:သက်ရှိထင်ရှားပုဂ္ဂိုလ်များ။
ဂီတဉ္စလီ () သည် အိန္ဒိယလူမျိုး ကဗျာဆရာ ရာဘင်ဒြာနတ် တဂိုး၏ ကဗျာပေါင်းချုပ်ဖြစ်သည်။
ဘင်္ဂါလီဘာသာဖြင့် ရေးသားထားသော မူရင်းကဗျာပေါင်းချုပ် ၁၅၇ ပုဒ်အား ၁၉၁ဝ ဩဂုတ်လ ၁၄ ရက်နေ့တွင် ပုံနှိပ်ထုတ်ဝေခဲ့သည်။
အင်္ဂလိပ်ဘာသာဖြင့် Gitanjali အား ဘာသာပြန်အပါဝင် တဂိုးကိုယ်တိုင် ရေးသားထားသော ကဗျာပေါင်း ၁ဝ၃ ပုဒ်အား ၁၉၁၂ ခုနှစ် နိုဝင်ဘာလတွင် လန်ဒန်အခြေစိုက် အိန္ဒိယလူမှုအသင်းမှ ပုံနှိပ်ထုတ်ဝေခဲ့သည်။
ယင်းတွင် မူရင်း ဘင်္ဂါလီကဗျာမှ ဘာသာပြန်ကဗျာ ၅၃ ပုဒ်အပါအဝင် အခြားကဗျာစာအုပ်တို့မှ ကဗျာပေါင်း ၅ဝ ဖြည့်စွက်ထားသည်။
ဘာသာပြန်ခြင်းအား အင်္ဂလန်ပြည်တွင် ဦးစားပေးလုပ်ဆောင်ခဲ့သည်။
တဂိုးသည် အင်္ဂလိပ်ဘာသာဖြင့်ရေးသားသည့် ဂီတဉ္စလီအတွက် ၁၉၁၃ ခုနှစ်တွင် ဥရောပသားမဟုတ်သော ပထမဆုံး စာပေဆိုင်ရာရာ နိုဗယ်ဆုရှင် ဖြစ်လာခဲ့သည်။
တဂိုးသည် အနောက်နိုင်ငံတွင် နာမည်ကြီးလာပြီး သူ၏ကဗျာများအား တွင်ကျယ်စွာ ဘာသာပြန်ဆိုကြလေသည်။
ကဗျာများ ကဗျာများသည် ဆန်းကြယ်ဘိသကဲ့သို့ ဘင်္ဂါလီဘာသာမှ အင်္ဂလိပ်ဘာသာသို့ ဘာသာပြန်ဆိုရာတွင် မူရင်းအရသာ အနည်းငယ် ပျက်စီးသွားခဲ့သည်ဟုဆိုသည်။
မြန်မာဘာသာသို့ ပြန်ဆိုထားသော တဂိုး၏ ကဗျာများသည်လည်း နာမည်ကျော်ကြားလှသည်။
မြန်မာဘာသာသို့ ပြန်ဆိုရာတွင် ဘင်္ဂါလီဘာသာမှ တိုက်ရိုက်ပြန်ဆိုသည်မဟုတ်ဘဲ အင်္ဂလိပ်ဘာသာမှတဆင့် ပြန်ဆိုထားသည်ဖြစ်ရာ မူရင်းအရသာမှာ ပိုမိုတိမ်းစောင်း နိုင်ဖွယ်ရာရှိသော်လည်း တဂိုး၏ ကဗျာများသည် ကောင်းမြဲကောင်းလျက်ပင် ရှိချေသည်။
ယင်းကဗျာမှ စာပိုဒ် ၅၇ အား ထုတ်ပြရသော် အလင်းရောင်၊ ကျွန်ုပ်၏အလင်းရောင်၊ ကမ္ဘာအားလွှမ်းခြုံထားသော အလင်းရောင် မျက်လုံးအား အနမ်းပေးသော အလင်းရောင်၊ နှလုံးသည်းပွတ် အလင်းရောင် အို အလင်းရောင်ကား ကခုန်နေ၏၊ မောင့်သက်ထား ငါ့နှလုံးသား၏ ဗဟိုကျရာ၊ အလင်းက ရိုက်ခတ်တယ် အချစ်လေး၊ ငါ့နှလုံးသား၏ စောင်းကြိုးသံ၊ ကောင်းကင်၏ကဗျာ၊ လေပွေကတော့ ကမ္ဘာမြေပေါ် ရယ်မောသွားလေရဲ့၊ လိပ်ပြာငယ်များကား အလင်းကမ္ဘာပေါ် သူတို့၏ရွက်များအား ဖြန့်ကျက်ထားလေသည်၊ ကြာပန်းများနှင့် စံပယ်ပန်းတို့ကား အလင်းလှိုင်းကြားတွင် လှိမ့်တက်နေ၏၊ အချစ်လေး အလင်းဟာ တိမ်တိုက်တိုင်းမှာ ရွှေရောင်ချထားလေရဲ့၊ အခြားကြည့်ရန် ရာဘင်ဒြာနတ် တဂိုး ကျမ်းကိုး Category:၁၉၁၀ ကဗျာများ Category:၁၉၁၂ ကဗျာများ Category:ဘင်္ဂါလီ ကဗျာများ Category:စာပေ။
Into the Universe with Stephen Hawking သည် စတီဖင်ဟော့ကင်း၏ ၂ဝ၁ဝ ခုနှစ် သိပ္ပံဆိုင်ရာ Documentary တီဗွီဇာတ်လမ်းတွဲဖြစ်သည်။
ယင်းအား Discovery Channel မှ ကွန်ပျူတာအနုပညာလက်ရာများဖြင့် စကြဝဠာအားပုံဖော်ထားပြီး ဧပရယ် ၂၅၊ ၂ဝ၁ဝ ခုနှစ်တွင် အမေရိကန်၌လည်းကောင်း မေ ၉ ရက်တွင် ယူကေ၌လည်းကောင်း ပြသခဲ့သည်။
PBS ဇာတ်လမ်းတွဲဖြစ်သော ၁၉၉၇ ခုနှစ်တွင် ပြသသည့် Stephen Hawking's Universe ဟူသော Documentary နှင့် မရောထွေးစေရာ။
အပိုင်းများ အပိုင်း ၁= ဂြိုဟ်သားများ အပိုင်း ၂= အချိန်ခရီးသွားခြင်း အပိုင်း ၃= အရာအားလုံး၏ ပုံပြင် ကျမ်းကိုး ပြင်ပလင့် Into the Universe with Stephen Hawking video playlist Category:နက္ခတ္တဗေဒ။
Internet Movie Database (အတိုကောက် IMDb) သည် ဇာတ်ကားများ၊ တီဗွီဇာတ်လမ်းများ၊ ဗွီဒီယိုဂိမ်းများနှင့်ဆက်နွယ်သည့် သရုပ်ဆောင်များ၊ ဇာတ်လမ်းနောက်ခံ၊ ဒါရိုက်တာ၊ ဓာတ်ပုံများအား ဖော်ပြသည့် အွန်လိုင်းဝက်ဆိုဒ်တစ်ခု ဖြစ်သည်။
အမေရိကန်နိုင်ငံမှ အသုံးပြုသူများသည် CBS နှင့်အခြားဇာတ်ကားရိုက်ကူးသူတို့ထိမှ ဇာတ်ကားပေါင်း ၆၀၀၀ ကျော်အား ကြည့်ရှုနိုင်သည်။
၁၉၉၀ ခုနှစ်တွင် ကွန်ပျူတာ ပရိုဂရမ်မာ Col Needham ဆိုသူမှ စတင်တည်ထောင်ခဲ့သည်။
၁၉၉၈ ခုနှစ်တွင် Amazon.com နှင့်ပူးပေါင်းခဲ့သည်။
IMDb တွင် ခေါင်းစဉ်ပေါင်း ၃.၄ သိန်းနီးပါးခန့်နှင့် ကိုယ်ရေးအချက်အလက်ဆိုင်ရာ အကြောင်းအရာပေါင်း ၆.၇ သိန်းခန့်ရှိသည်။
မြန်မာနိုင်ငံကို ပြည်နယ် ခုနစ်ခု၊ တိုင်းဒေသကြီး ခုနစ်ခု၊ ကိုယ်ပိုင်အုပ်ချုပ်ခွင့်ရဒေသ ငါးခု နှင့် ကိုယ်ပိုင်အုပ်ချုပ်ခွင့်ရတိုင်း တစ်ခု တို့ဖြင့် ဖွဲ့စည်းထားသည်။
ယခင် တိုင်းများကို တိုင်းဒေသကြီးများအဖြစ် ၂၀၁၀ ခုနှစ် ဩဂုတ်လတွင် ပြောင်းလဲခေါ်ဆိုခဲ့သည်။
ပြည်နယ်နှင့် တိုင်းဒေသကြီး အသီးသီးတွင် ပြည်နယ်လွှတ်တော် သို့မဟုတ် တိုင်းဒေသကြီးလွှတ်တော် တစ်ခုစီကို ရွေးကောက်ခံ အရပ်သား ကိုယ်စားလှယ်များနှင့် တပ်မတော်သား ကိုယ်စားလှယ်များဖြင့် ဖွဲ့စည်းထားသည်။
ဖွဲ့စည်းပုံ မြန်မာနိုင်ငံဖွဲ့စည်းပုံအခြေခံဥပဒေ (၂၀၀၈ ခုနှစ်) အရ တပ်မတော်၏ ကာကွယ်ရေးဦးစီးချုပ်သည် လွှတ်တော်အမတ်နေရာ လေးပုံတစ်ပုံကို တပ်မတော်သား ကိုယ်စားလှယ်များအား ရွေးချယ်ခန့်အပ်ခွင့်ရှိသည်။
ပြည်နယ်နှင့် တိုင်းဒေသကြီး လွှတ်တော်များ၏ အမတ်နေရာ အရေအတွက်သည် ပြည်နယ်နှင့် တိုင်းဒေသကြီးအတွင်းရှိ မြို့နယ်အရေအတွက်နှင့် နေထိုင်သည့် လူမျိုးစုများအပေါ် မူတည်သည်။
အမတ်နေရာအများဆုံး လွှတ်တော်များမှာ ရှမ်းပြည်နယ် နှင့် ရန်ကုန်တိုင်းဒေသကြီး လွှတ်တော်တို့ ဖြစ်ကြပြီး အမတ်နေရာ ၁၄၃ နှင့် ၁၂၃ နေရာ အသီးသီးဖြစ်သည်။
အမတ်နေရာ အနည်းဆုံးလွှတ်တော်များမှာ ကရင်ပြည်နယ်နှင့် ကယားပြည်နယ် လွှတ်တော်များ ဖြစ်ပြီး အမတ်နေရာ ၂၀ နှင့် ၂၂ နေရာ အသီးသီးဖြစ်သည်။
ရွေးကောက်ပွဲ ဥပဒေများ ၂၀၂၅ ခုနှစ် ဇူလိုင်လ ၂၉ ရက်နေ့တွင် အမျိုးသားလွှတ်တော်နှင့် တိုင်းဒေသကြီး/ပြည်နယ် လွှတ်တော် ရွေးကောက်ပွဲဥပဒေကို ဆဋ္ဌမအကြိမ်မြောက် ပြင်ဆင်ပြဋ္ဌာန်းလိုက်ရာ၊ ၎င်းဥပဒေသည် အချိုးကျကိုယ်စားပြု (PR) စနစ်နှင့် နိုင်သူကုန်ယူ (FPTP) စနစ်တို့ကို ပူးတွဲကျင့်သုံးရန် ရည်ရွယ်သည်။
တိုင်းဒေသကြီးလွှတ်တော် သို့မဟုတ် ပြည်နယ်လွှတ်တော် ရွေးကောက်ပွဲဥပဒေပုဒ်မ ၄ အား ကော်မရှင်သည် တိုင်းဒေသကြီး သို့မဟုတ် ပြည်နယ် တစ်ခုချင်းစီအလိုက် လွှတ်တော်မဲဆန္ဒနယ်များကို သတ်မှတ်ရာတွင် (က) လွှတ်တော်ကိုယ်စားလှယ် တစ်ဦးကျစီကို မဲအများဆုံးရသူအနိုင်ယူ စနစ်ဖြင့် ရွေးကောက်တင်မြှောက်ရန်အတွက် မြို့နယ်တစ်မြို့နယ်လျှင် မဲဆန္ဒနယ်တစ်နယ် သတ်မှတ်ပေးရမည်၊ ( ခ ) ကျန်လွှတ်တော်ကိုယ်စားလှယ်တစ်ဦးအတွက် မြို့နယ်တစ်မြို့နယ်လျှင် တစ်ဦးကျဖြင့် အချိုးကျကိုယ်စားပြုစနစ်ဖြင့် ရွေးကောက်တင်မြှောက် နိုင်ရန် မြို့နယ်များကို စုစည်း၍ မဲဆန္ဒနယ်များ သတ်မှတ်ပေးရမည်၊ (ဂ ) ဖွဲ့စည်းပုံအခြေခံဥပဒေပုဒ်မ ၁၆၁ ပုဒ်မခွဲ (ခ) နှင့် ပုဒ်မခွဲ (ဂ) တို့အရ တိုင်းရင်းသားလူမျိုးလွှတ်တော်ကိုယ်စားလှယ် ရွေးကောက်တင်မြှောက် ခွင့်ရှိသည့် တိုင်းရင်းသားလူမျိုးတစ်မျိုးစီအတွက် မဲဆန္ဒနယ် သတ်မှတ်ရာတွင် သက်ဆိုင်ရာ တိုင်းဒေသကြီး သို့မဟုတ် ပြည်နယ်တစ်ခုလုံးကို မဲဆန္ဒနယ်တစ်နယ်စီအဖြစ် သတ်မှတ်ရမည်ဟု အစားထိုးရပြဋ္ဌာန်းထားသည်။
တိုင်းဒေသကြီး သို့မဟုတ် ပြည်နယ်လွှတ်တော် ရွေးကောက်ပွဲဥပဒေ ပုဒ်မ ၈၉ (က) အရ လွှတ်တော်ကိုယ်စားလှယ်နေရာ လစ်လပ်ပါက PR စနစ်ဖြင့် ရွေးချယ်သူများအတွက် သတ်မှတ်ချက်အတိုင်း အစားထိုးဖြည့်စွက်မည်ဖြစ်ပြီး၊ FPTP စနစ်ဖြင့် ရွေးချယ်သူများအတွက်မူ ဥပဒေနှင့်အညီ ရွေးကောက်တင်မြှောက်ခြင်း ဆောင်ရွက်ရမည်ဟု ပြင်ဆင်ပြဋ္ဌာန်းထားသည်။
ဒုတိယအကြိမ် ပြည်နယ်နှင့် တိုင်းဒေသကြီး လွှတ်တော်များ (၂၀၁၆-၂၁) ၂၀၁၅ နိုဝင်ဘာ ၈ ရက်နေ့တွင် ပြုလုပ်သည့် ၂၀၁၅ အထွေထွေ ရွေးကောက်ပွဲမှ ရွေးချယ်ခဲ့ကာ ၂၀၁၆ ဖေဖော်ဝါရီ ၈ ရက်နေ့တွင် လွှတ်တော် ခေါ်ယူကျင်းပခဲ့သည်။
နမ့်ဆန်မြို့သည် ရှမ်းပြည်နယ်မြောက်ပိုင်း ယခင်တောင်ပိုင်းနယ်၏ မြို့တော်ဖြစ်ပြီး ကျောက်မဲမြို့၏မြောက်ဘက် နမ္မတူမြို့၏ အနောက်တောင်ဘက်တွင် ရှိသည်။
ပင်လယ်ရေမျက်နှာပြင်အထက် ပေပေါင်း ၅၃၃၂ ပေမြင့်သော တောင်ကြားတွင်တည်ရှိသဖြင့် ရာသီဥတုမှာ အထူးပင်သာယာအေးမြ၍ ဆောင်းရာသီတွင် အချမ်းပိုသောမြို့ ဖြစ်သည်။
၂၀၂၃ ခုနှစ် ဒီဇင်ဘာလ ၁၅ ရက်နေ့တွင် နမ့်ဆန်မြို့အား တအောင်း အမျိုးသား လွတ်မြောက်ရေး တပ်မတော်က စစ်ကောင်စီတပ်များနှင့် နှစ်ပတ်ကြာ တိုက်ပွဲဖြစ်ပွားအပြီးတွင် သိမ်းပိုက်ခဲ့သည်။
အမည်ရင်းမြစ် နမ့်ဆန်ဟူသည်မှာ ရှမ်းစကား နမ့်နှင့်ဆန်ကို ပေါင်းထားခြင်းဖြစ်သည်။
နမ့်မှာရေဖြစ်၍ ဆန်မှာတုန်လှုပ်သည် ဟူသောအဓိပ္ပာယ်ရသည်။
နမ့်ဆန်မြို့တည်ရာမြေသည် ရှေးကရေစိမ့်နေသောကြောင့် မြေကိုနင်းမိလျှင် ရေများ တုန်လှုပ်လေသည့်ပြင်၊ မြန်မာသက္ကရာဇ် ၁၂၂၈ ခု နတ်တော်လပြည့်ကျော် ၁၄ ရက်နေ့တွင် မြို့တည်သောအခါ ငလျင်ကြီးစွာတုန်လှုပ်သည်ကို အစွဲပြု၍ နမ့်ဆန်ဟုခေါ်တွင်လေသည်။
စီးပွားရေး နမ့်ဆန်မြို့သည် လက်ဖက်စို လက်ဖက်ခြောက်တို့ထွက်၍ ကျော်ကြားသည်။
မြန်မာနိုင်ငံတွင် လက်ဖက်စို လက်ဖက်ခြောက်များအနက် နမ့်ဆန်မြို့နှင့် ယင်းမြို့တစ်ဝိုက်မှ ထွက်သည်ကများသည်။
နှစ်စဉ်လိုပင် လက်ဖက်စိုခြောက် တန်ပေါင်းသိန်းနှင့်ချီ၍ တင်ပို့နိုင်သည်။
နာမည်ကျော် အတွင်းတောင်လက်နှင့် ဇယန်းလက်ဖက်တို့ သည် နမ့်ဆန်မြို့တစ်ဝိုက်မှထွက်သည်။
ဇယမ်းတောင်တန်းကြီးသည် နမ့်ဆန်မြို့ထက်မြင့်သည်။
လက်ဖက်ပင်တို့၏ သဘာဝသည် အထက်သို့မြင့်လေ အမျိုးအစားပို၍ကောင်းလေဖြစ်ရာ ဇယမ်းလက်ဖက်သည် မျိုးကောင်းလေ၏။
စစ်မဖြစ်မီက လက်ဖက်ခြောက်လုပ်ငန်းများကို ဘုံဘေဘားမား ထရိတ်ဒင်းကုမ္ပဏီက အကြီးအကျယ်ချုပ်ကိုင်၍ လုပ်ကိုင်သည်။
ယခုတိုင်လည်း နမ့်ဆန်မြို့၌ လက်ဖက်ခြောက်စက်ရုံတစ်ရုံ တည်ထားသည်။
ပလောင်မတံဆိပ်လက်ဖက်ခြောက်သည် ယင်းစက်ရုံထွက်ဖြစ်သည်။
စစ်ပြီး နောက်ပိုင်းတွင်မူ အချိုသောက်၊ အဖန်သောက်လက်ဖက်ခြောက်များကို အိမ်တွင်း လုပ်ငန်းအဖြစ် အကြီးအကျယ် လုပ်ကိုင်ကြသည်။
တပေါင်းတန်ခူးလများတွင် လက်ဖက်ပင်များ ရွက်နုတက်ချိန်ဖြစ်သဖြင့် လက်ဖက်ခူးရန် နမ်းခမ်း၊ မူဆယ်စသော အနီးအနားရှမ်းမြို့များမှ ယာသမားများ အမြောက်အမြားလာ၍ အလုပ်လုပ်ကြရာ အထူးပင်စည်ကားသည်။
နမ့်ဆန်မြို့သည် လက်ဖက်စိုခြောက်တို့၌သာမက မုန်ညင်းချဉ်ကောင်းထွက်သဖြင့်လည်း ရပ်ဝေးရပ်နီးကပင် မှာယူကြရသည်။
သယ်ယူပို့ဆောင်ရေး နမ့်ဆန်မြို့သည် ကျောက်မဲမြို့နှင့် ကားလမ်းဆက်သွယ်ထားရာ ၇၆ မိုင်ဝေးသည်။
ဒုဋ္ဌဝတီခေါ် မြစ်ငယ်-နမ္မတူမြစ်ကို ကူးတို့နှစ်တန်ကူး၍ သီပေါမြို့သို့ ၄၉ မိုင်ဝေးသော လမ်းတစ်လမ်းနှင့် ကူးတို့တစ်တန်ကူး၍ နမ္မတူမြို့သို့ ၅၅ မိုင်၊ လားရှိုးမြို့သို့ ၇၁ မိုင်ဝေးသော မော်တော်ကားလမ်းများရှိသည်။
ယင်းလမ်းဖြင့် ပင်လက်ဖက်ကုန်များကို တင်ပို့ရသည်။
မိုင်းငေါ့မြို့ကလေးမှ ဇယမ်းတောင်ပေါ်အရောက် တောင်တက်လမ်းခရီးသာရှိရာ အထူးပင်ရှုခင်းသာသည်။
ထင်ရှားသောနေရာများ နမ့်ဆန်မြို့မှာ တောင်စောင်းတောင်ခါးပန်းများကို ဖြိုညှိကာတည်ထားရကာ မြို့လယ်ခေါင်၌ လမ်းမကြီး တစ်လမ်းတည်းသာ ရှိ၏။
တစ်ဖက်တွင် ချောက်ကမ္ဘားရံကြီးများနှင့် တစ်ဖက်တွင်တောင်ကုန်းများဖြစ်ရာ ချောက်ကမ်းပါးဖက်မှ အိမ်များမှာ လမ်းမနှင့်ညီစေရန် ခြေတန်ရှည်ဆောက်ရ၍ တောင်ကမ်းပါးဖက်က အိမ်များမှာမူ တောင်ကိုဖြို ကာမြေညှိ၍ ဆောက်လုပ်ကြရသဖြင့် ၃ မိုင်ခန့်ရှည်လျားသော မြို့တန်းရှည်ကြီး ဖြစ်နေသည်။
အိမ်များသည် အများအားဖြင့် ဆင်တူဖြစ်သည်။
စော်ဘွားဟော်နန်းမှာ မြို့လမ်းရှိတောင်ထိပ်ကို မြေညှိလျက်ဆောက်လုပ်ထား၍ ပြဿဒ် ၃ ဆောင် စမုတ်ဆောင်နှင့် ရာဇပလ္လင်ရှိရာ ညီလာခံခန်းမကြီးမှာ အထူးပင်ခမ်းနားလှသည်။
ဟောအနီးရှိ စော်ဘွားဆရာတော်ကျောင်းကြီးမှာလည်း ခမ်းနားလှသည်။
ရေအားဖြင့် လျှပ်စစ်ဓာတ်အားပေးသဖြင့် အိမ်တိုင်းထွန်းနိုင်အောင် ပေါများလှသည်။
မြို့၏အရှေ့တာင်ဘက် ၁၀ မိုင်ကွာဝေးသော ပေ ၆၅၀၀ ကျော်မြင့်သည့် လွယ်ဆိုင်တောင်၌ သီရိဓမ္မာသောကမင်းကြီး တည်ထားတော်မူခဲ့သည့် ရှေးဟောင်းစေတီတော်တစ်ဆူနှင့် ထိုစေတီတော်၏ အရုဏ်ခံတန်ဆောင်းတွင် ပုဂံပြည်ရှင် အလောင်းစည်သူမင်း ပေးသနားတော်မူခဲ့သည့် သရက္ခန်နံ့သာဆင်းတုတော်တစ်ဆူ ရှိသည်။
ထို့ပြင် ဤလွယ်ဆိုင်တောင်ထိပ်၌ အလောင်းစည်သူမင်းပေးသနားတော်မူခဲ့သည့် ပထမဆုံးလက်ဖက်ပင်မှ လေးဆက်မြောက်လက်ဖက်ပင် ရှိလေသည်။
ကားလ် အက်ဝဒ် ဆေဂန် (; နိုဝင်ဘာ ၉, ၁၉၃၄ – ဒီဇင်ဘာ ၂၀, ၁၉၉၆) သည် အမေရိကန် နက္ခတ္တပညာရှင် စကြဝဠာဗေဒပညာရှင် သိပ္ပံစာရေးဆရာတစ်ယောက် ဖြစ်သည်။
သူသည် သောကြာဂြိုဟ်၏ အပူချိန်အား လေ့လာခဲ့သူလည်း ဖြစ်သည်။
သို့သော်လည်း ပိုင်အိုနီးယား ပလိတ် Pale Blue Dot Voyager Golden Record များသည် လူသိများလှသည်။
ထို့ပြင် သူ၏ Cosmos:Personal voyage ဟူသော တီဗွီဇာတ်လမ်းတွဲသည် နိုင်ငံပေါင်း ၆၀ သို့ လူပေါင်း အနည်းဆုံး ၅၀၀ မီလီယံခန့်မနည်း ကြည့်ရှုခံခဲ့ရသည်။
သူသည် သိပ္ပံဆိုင်ရာ စာတမ်း ၆၀၀ ကျော် စာအုပ်ပေါင်း ၂၀ ကျော်ရေးသားခဲ့သည်။
ဆေဂန်သည် နာဆာမှချီးမြှင့်သော NASA Distinguished Public Service Medal ဆုနှင့် အခြားဆုပေါင်းများစွာကိုလည်း လက်ခံရရှိခဲ့သည်။
အသက် ၆၂ နှစ်အရွယ် ၁၉၉၆ ခုနှစ် ဒီဇင်ဘာ ၂၀ တွင် အဆုပ်ရောင်ရောဂါဖြင့် ကွယ်လွန်သည်။
ကျမ်းကိုး Category:သိပ္ပံပညာရှင်များ ကဏ္ဍ:နက္ခတ္တဗေဒပညာရှင်များ ကဏ္ဍ:စကြဝဠာဗေဒ ပညာရှင်များ။
Neil deGrasse Tyson (၁၉၅၈ ခုနှစ် အောက်တိုဘာ ၅ ရက်နေ့) သည် အမေရိကန်လူမျိုး နက္ခတ္တရူပဗေဒပညာရှင်၊ စာရေးဆရာတစ်ယောက်ဖြစ်သည်။
မန်ဟတ်တန်၊ နယူးယောက်မြို့တွင် မွေးဖွားခဲ့ပြီး ဟားဗတ်တက္ကသိုလ်မှ ရူပဗေဒပညာရပ်ဖြင့် ၁၉၈ဝ ခုနှစ်တွင် ဘွဲရခဲ့သည်။
တက္ကဆပ် တက္ကသိုလ်မှ ၁၉၈၃ ခုနှစ်တွင် နက္ခတ္တဗေဒပညာရပ်အား ပြီးဆုံးကာ ကိုလမ်ဘီယာ တက္ကသိုလ်မှ နက္ခတ္တရူပဗေဒဘာသာရပ်ဖြင့် ၁၉၉၁ ခုနှစ်တွင် ပါရဂူဘွဲအား ရယူခဲ့သည်။
၂ဝဝ၄ ခုနှစ်တွင် NASA Distinguished Public Service Medal ဆုအား ချီးမြင့်ခံရသည်။
၂ဝဝ၆ ခုနှစ်မှ ၂ဝ၁၁ ခုနှစ်အတွင်း PBS မှ NOVA ScienceNow ရုပ်သံလွှင့်အစီစဉ်တွင် ပါဝင်ခဲ့သည်။
၂ဝ၁၄ ခုနှစ်တွင် တီဗွီဇာတ်လမ်းတွဲ Cosmos: A Spacetime Odyssey အား ပါဝင်သရုပ်ဆောင်ခဲ့သည်။
ယင်းသည် ၁၉၈ဝ ခုနှစ်တွင် ကားလ် ဆေဂန်၏ Cosmos: A Personal Voyage ဟူသော ဇာတ်လမ်းတွဲအား ပြန်လည်ပြသည့်ဇာတ်လမ်းတွဲဖြစ်သည်။
အမေရိကန် National Academy of Sciences ဟူသောအဖွဲ့မှ Tyson အား ၂ဝ၁၅ ခုနှစ်တွင် Public Welfare Medal ဟူသောဆုအား ပေးအပ်ခဲ့သည်။
"Neil deGrasse Tyson to Receive Public Welfare Medal – Academy's Most Prestigious Award" (2015-02-26). National Academy of Sciences. Retrieved 2015-03-09. ငယ်ဘဝ Tyson သည် မန်ဟတ်တန်၊ နယူးယောက်မြို့တွင် ဒုတိယမြောက်သားအဖြစ် မွေးဖွားခဲ့သည်။
သူ့မိခင် Sunchita Maria သည် အမေရိကန် ကျန်းမာရေးဌာနမှ gerontologist ဖြစ်သည်။
သူ့ဖခင်မှာ Cyril deGrasse Tyson ဖြစ်ပြီး အဖရိကန်-အမေရိကန်လူမျိုးဖြစ်သည်။
Tyson ၏ အလယ်နာမည် deGrasse မှာ အဖွားအမည် Altima de Grasse မှ မည့်ခေါ်ထားခြင်းဖြစ်သည်။
ကျမ်းကိုး Category:သိပ္ပံပညာရှင်များ။
ဒန်မမ်မြို့သည် ဆော်ဒီအာရေဗျနိုင်ငံ အရှေ့ပိုင်းပြည်နယ်၏ မြို့တော် ဖြစ်သည်။
ပြည်နယ်၏ အုပ်ချုပ်ရေး နှင့် တရားစီရင်ရေး ရုံးချုပ်များနှင့် အခြားသော အစိုးရရုံးများ တည်ရှိရာ မြို့ ဖြစ်သည်။
ဒန်မမ်မြို့သည် အရှေ့ပိုင်းပြည်နယ်တွင် အကြီးဆုံးမြို့ဖြစ်ပြီး ဆော်ဒီအာရေဗျနိုင်ငံတွင် ရီယာ့ဒ်၊ ဂျဒါး၊ မက္ကာ နှင့် မယ်ဒီနာတို့ပြီးလျှင် ပဉ္စမမြောက် အကြီးဆုံး မြို့ ဖြစ်သည်။
ဒန်မမ် မြို့ကြီးဒေသ၏ အလယ်ဗဟိုတွင် ရှိပြီး ဆော်ဒီအာရေဗျ၏ တတိယမြောက် အကြီးဆုံး မြို့ကြီးဒေသဖြစ်ကာ ၂၀၁၂ ခုနှစ်တွင် ခန့်မှန်းခြေ လူဦးရေ ၄,၁၀၀,၀၀၀ ဦးမျှ ရှိသည်။
ဒန်မမ် မြို့ကြီးဒေသ သို့မဟုတ် ဂရိတ်တား ဒန်မမ်သည် အက်ဒန်မမ်မြို့နှင့် ၎င်း၏ ဆင်ခြေဖုံးဒေသများနှင့် ဆက်စပ်တည်ရှိနေပြီး ထိုဒေသများသည် မြို့တော်နှင့် လူမှုရေး၊ စီးပွားရေး နှင့် ယဉ်ကျေးမှုတို့ အရ ဆက်နွယ်လျက် ရှိသည်။
ဒီယဲဂို မာရာဒိုနာသည် တစ်ခေတ်တစ်ခါက အလွန်ကျော်ကြားခဲ့သော အာဂျင်တီးနား ဘောလုံးသမား တစ်ဦး ဖြစ်သည်။
သူသည် ဘောလုံးကလပ်များနှင့် အာဂျင်တီးနား အမျိုးသား ဘောလုံးအသင်းတို့တွင် မန်နေဂျာနှင့် နည်းပြ အဖြစ် တာဝန်ယူဆောင်ရွက်ခဲ့သည်။
ဘောလုံးရေးရာ ကျွမ်းကျင်သူများ၊ ဝေဖန်သူများ၊ ယခင် ဘောလုံး ကစားသမားများ၊ ယခုလက်ရှိ ဘောလုံး ကစားသမားများနှင့် ဘောလုံး ပရိသတ်များက သူ့အား ဘောလုံးလောကတွင် အကောင်းဆုံး ဘောလုံးကစားသမား အဖြစ် သတ်မှတ်ထားကြသည်။
"The Best of The Best". Rec.Sport.Soccer Statistics Foundation.com (19 June 2009). Retrieved 31 March 2013.– "The 100 greatest players of all time" The Football Pantheon, 20 September 2011– "Castrol Debate: Pele Versus Maradona". goal.com, 23 October 2010Other opinions about Maradona as the greatest player can be found at: - "Camacho: Maradona was, is and always will be the best in the world". marca.com, 12 March 2014.– "Ruud Gullit: Diego Maradona is the best ever in my opinion". goal.com, 29 July 2012.– "Lionel Messi: Diego Maradona is the greatest of all-time" . SoccerAnchor, 7 September 2011.– "Rummenigge: Maradona better than Pele" . The Times of India, 12 November 2008– "Paolo Maldini: Maradona best ever, Ronaldo close second" Paolo Maldini fan page, 21 July 2008.– "Gary Lineker: Diego has been the best player without a doubt, better than Pele". givemesport- "Hector Enrique: Messi will never surpass Maradona" goal.com, 3 March 2014.- "Wayne Rooney: Diego Maradona is the greatest player ever" SoccerBlog, 25 March 2006.– "Glenn Hoddle: Diego Maradona is the greatest player of all time" . SoccerBible, 22 July 2010.– "Ryan Giggs: Maradona is the best of all time" . tribalfootball, 11 October 2011.– "Rio Ferdinand: In my eyes Maradona is the best footballer ever" . fifa.com, 7 November 2008.– "Mario Kempes: Maradona is absolutely the best" . ESPN soccernet, 18 April 2005.- "Luca Caioli: Maradona greatest footballer". Times of India, 30 April 2014.– "Aguero: It is disrespectful to compare me to Maradona". Mirro Football, 20 November 2011.– "Frank McGarvey: Diego Maradona was world's best player". Daily Record, 30 October 2008.– "Gordon Smith: Maradona was the best player I ever saw play the game". Daily Record, 30 October 2008.– "Trevor Edwards: Maradona is best" Central Telegraph, 11 April 2012.– "Maradona’s still number one". The Sun, 29 April 2011.– "Considered by many as the greatest football player to have ever walked the face of the earth" . FIFA.com– Sir Alf Ramsey: "Pele had nearly everything. Maradona has everything. He works harder, does more and is more skillful" . Hindustan Times, 5 May 2004. သူသည် ဘရာဇီးဘောလုံး ဘုရင် ပီလီ နှင့် အတူ ကမ္ဘာ့ဘောလုံး အဖွဲ့ချုပ် ဖီဖာ၏ ၂၀ ရာစု အကောင်းဆုံး ကစားသမား အဖြစ် သတ်မှတ်ခြင်း ခံထားရသည်။
FIFA Player of the Century . touri.com"Maradona or Pele?" . CNN Sports Illustrated, 10 December 2000. Retrieved 13 March 2013 မာရာဒိုနာ၏ ဘောလုံးဆိုင်ရာအမြင်၊ ဖြတ်ပို့ခြင်း၊ ဘောလုံးထိန်းချုပ်နိုင်စွမ်းနှင့် လိမ်ခေါက်ကျွမ်းကျင်မှုများသည် ၎င်း၏သေးကွေးသောအရပ်အမောင်းနှင့် ပေါင်းစပ်ထားခြင်းတို့ကြောင့် ခန္ဓာကိုယ်ကို မြေဆွဲအားအလယ်မှတ်နိမ့်စေ၍ (centre of gravity) အခြားဘောလုံးသမားများထက်ပိုကာ ဘောလုံးကို ကျွမ်းကျင်စွာကိုင်တွယ်ကစားနိုင်ပေသည်။
ရလဒ်အနေဖြင့် ဘောလုံးဆွဲယူပြေးရာ၌ ပြိုင်ဖက်ကစားသမားများစွာကို လိမ်ခေါက်ကျော်ဖြတ်နိုင်လေ့ရှိသည်။
ကွင်းအတွင်း ၎င်းတည်ရှိမှုနှင့် ခေါင်းဆောင်မှုတို့သည် အသင်း၏ အထွေထွေကစားနိုင်မှုအပေါ် ကြီးစွားအကျိုးသက်ရောက်သည်။
သို့သော်လည်း တစ်ဖက်အသင်းသားများက ၎င်းတစ်ဦးတည်းအပေါ် အာရုံထားဖိကပ်ကစားတတ်သည်။
တီထွင်ဖန်တီးနိုင်မှုများအပြင် ဂိုးသွင်းနိုင်သည့် အမြင်မျိုးလည်းပိုင်ဆိုင်ထားကာ အလွတ်တည်ကန်ဘောများကန်ရာ၌ ကျွမ်းကျင်သူလည်းဖြစ်ပေသည်။
ဤသို့အရည်အချင်းများနှင့် မာရာဒိုနာကို "El Pibe de Oro" (ရွှေရောင်ကောင်လေး) ဟူ၍ အမည်ပြောင်ပေးထားကာ ထိုအမည်သည် ၎င်း၏အားကစား သက်တမ်းတစ်လျှောက် အမြဲတပူးပူး တတွဲတွဲတည်ရှိခဲ့လေသည်။
ထက်မြက်သော၊ စွယ်စုံရသော ကွင်းလယ်ဖန်တီးသူဖြစ်၍ ဂန္ထဝင်နံပါတ် (၁၀) ဝတ်ဆင်ကာ ဘောလုံးသမိုင်းတွင် ကမ္ဘာ့စံချိန်တင်ပြောင်းရွှေ့ကြေးနှစ်ကြိမ် ကိုချိုးဖောက်နိုင်သူ ပထမဆုံး ကစားသမားလည်းဖြစ်၏။
ပထမတစ်ကြိမ်မှာ ဘာစီလိုနာကလပ်သို့ စံချိန်တင်ပြောင်းရွှေ့ကြေး (၅) သန်းဖြင့် ဖြစ်၍ ဒုတိယအကြိမ်မှာ အီတလီကလပ် နာပိုလီသို့ (၆.၉) ဖြင့် ဖြစ်သည်။
"Snapshot: Maradona is toast of the town after signing for Napoli". The Times. Retrieved 30 March 2013 အာဂျန်တိနော့စ် ဂျူနီယာ၊ ဘိုကာ ဂျူနီယာ၊ ဘာစီလိုနာ၊ ဆယ်ဗီလာ နှင့် နူးဝဲစ် အိုးလ် ဘွိုင်းစ် (နျူးလ်စ် အောလ် ဘွိုင်းယ်စ်) စသည့်ကလပ်များအတွက်ကစားခဲ့၍ နာပိုလီနှင့် ဘာစီတို့တွင် အကျော်ကြားဆုံးဖြစ်ခဲ့ပြီး ဂုဏ်ပြုခံရမှုများစွာ ရရှိခဲ့ပေသည်။
အာဂျင်တီးနားအမျိုးသားဘောလုံးအသင်းနှင့်အတူ ပွဲထွက်ကစားသည့်အရေအတွက် (၉၁) ပွဲရှိခဲ့ပြီး (၃၄) ဂိုးသွင်းယူနိုင်ခဲ့သည်။
၁၉၈၆ မက္ကဆီကိုတွင် ကျင်းပသော ကမ္ဘာ့ဖလား၌ အသင်းခေါင်းဆောင်အဖြစ် ဦးဆောင်ကစားခဲ့၍ အနောက်ဂျာမနီအသင်းကို ဗိုလ်လုပွဲ၌ အနိုင်ရရှိခဲ့ပြီး ဖီဖာရွှေဘောလုံးဆုရခဲ့သည်။
ထိုကမ္ဘာ့ဖလားပွဲ၌ပင် အင်္ဂလန်နှင့် တွေ့ဆုံသောပွဲ၌ အင်္ဂလန်အသင်းကို ၂-၁ ဖြင့် နိုင်ခဲ့၍ နှစ်ဂိုးလုံးကို သွင်းယူပေးခဲ့သည်။
ထိုဂိုးနှစ်ဂိုးစလုံးသည် ဘောလုံးသမိုင်း၌ မတူညီသောအကြောင်းတရားဖြင့် သမိုင်းဝင်ခဲ့လေသည်။
ပထမတစ်ဂိုးမှာ ရွှေလက် ဟု ကျော်ကြားသော လက်ဖြင့်သွင်းယူခဲ့၍ အပြစ်ပေးခြင်းမခံခဲ့ရသည့်ဂိုးဖြစ်ကာ ဒုတိယတစ်ဂိုးမှာ အကွာမှ ဆွဲယူလာ၍ ပြိုင်ဖက် ကစားသမားငါးဦးကို လိမ်ခေါက်ကျော်ဖြတ်ခဲ့ပြီးမှ သွင်းယူသောဂိုးဖြစ်သည်။
ထိုဒုတိယဂိုးသည် ၂၀၀၂ ဖီဖာဝက်ဘ်ဆိုဒ်က မဲပေးရွေးချယ်မှုအရ "ရာစုနှစ်၏ အကောင်းဆုံးဂိုး" ဖြစ်လာခဲ့သည်။
"Diego Maradona goal voted the FIFA World Cup™ Goal of the Century" . FIFA (30 May 2002). Retrieved 13 March 2013 ၂၀၀၈ နိုဝင်ဘာတွင် အာဂျင်တီးနားအမျိုးသားဘောလုံးအသင်း၏ နည်းပြတာဝန်ယူသည်။
၂၀၁၀ တောင်အာဖရိက ကမ္ဘာ့ဖလာ၌လည်း အုပ်ချုပ်သူဖြစ်ခဲ့လေသည်။
ထို့နောက် ယူအေအီးကလပ်များကို ကိုင်တွယ်နည်းပြခဲ့၍ ၂၀၁၈ မေ၌ ဘယ်လာရုစ်ကလပ် ဒိုင်နမိုဘရက်စ်၏ ဥက္ကဋ္ဌအဖြစ် ဆောင်ရွက်ခဲ့သည်။
“Yes, Diego is with us!” . Dynamo Brest. Retrieved 23 July 2018 ထို့နောက် မက္ကဆီကိုကလပ်တစ်ခုကို နည်းပြခဲ့၍ ၂၀၁၉ မှ သေဆုံးသည်အထိ အာဂျင်တီးနားကလပ် Gimnasia de La Plata ကို နည်းပြခဲ့သည်။
ကွယ်လွန်ခြင်း ၂၀၂၀ နိုဝင်ဘာ ၂ တွင် မာရာဒိုနာကို စိတ်ပိုင်းဆိုင်ရာအကြောင်းဖြင့် "လာ ပလာတာ" ဆေးရုံသို့ တင်ခဲ့ကြသည်။
၃ ရက်နေ့၌ ဦးနှောက်တွင်း သွေးယိုဆီးသည့် ရောဂါတစ်ခုဖြစ်သော subdural hematoma ကို ကုသရန် ခွဲစိတ်ခံခဲ့သည်။
နိုဝင်ဘာ ၁၂ တွင် ဆရာဝန်များက အတွင်းလူနာအဖြစ် မသတ်မှတ်ခဲ့သောကြောင့် ဆေးရုံမှ ဆင်းလာခဲ့သည်။
၂၀၂၀ နိုဝင်ဘာ ၂၅၊ အင် (၆၀) အရွယ်၌ နှလုံးရောဂါဖြင့် ၎င်း၏နေအိမ် ဘွေးနို့စ်ဆိုက်ရေ့စ်နယ် တီဂရယ်မြို့ (Tigre, Buenos Aires) တွင် ကွယ်လွန်ခဲ့သည်။
အာဂျင်တီးနားသမ္မတက သုံးရက်တာကို နိုင်ငံ၏ပူဆွေးဝမ်းနည်းမှုအဖြစ် ကြေညာခဲ့သည်။
280px|thumb|Hubble eXtreme Deep Field (XDF) သည် ၂၀၁၂ ခုနှစ်တွင် အောင်မြင်စွာဖြင့် အဝေးဆုံးမှ ကြယ်စုများ ဓာတ်ပုံ။
Theory of everything Theory1.1ပုံရိပ်ယောင်လောက(imaginary world) ကျွန်တော်တို့လောကကြီးကပုံရိပ်ယောင်လောကပါ။
ပုံရိပ်ယောင်ဆိုတော့တစ်ကယ်မရှိဘူးပေါ့။
ပုံရိပ်ဖြစ်ဖို့မူရင်းအရာဝတ္ထုတော့ရှိရမှာပဲ။
copyဖြစ်ရင်လည်း မူရင်းရှိတာပဲ။
အဲ့သဘောတရားကquantum tunneling သဘောလိုပါပဲ။
real world(မူရင်း) ရဲ့စုစုပေါင်းenergyက 50ပဲဆိုပါစို့၊barrier ကိုဝင်တိုက်ပြီးတစ်ဖတ်မှာ20နဲ့ ထွက်လာတယ်။
ဒါဆို30ကြီးတောင်ကွာနေတာပေါ့။
quantum tunneling ဆိုတာ wave-particle တစ်ခုဟာနံရံenergy barrierကိုလာရိုက်တယ်အဲ့အတားဆီးကို ကျော်တော့amplitude (energy)ကနည်းသွားတဲ့ဖြစ်စဉ်ကိုပြောတာပါ။
ကျွန်တော်တို့လောကဟာအစစ်မှန်လောကရဲ့ပုံရိပ်လို့ထင်ပါတယ်။
real လောကမှထုတ်ပေးတဲ့energy ဟာ barrier သူတို့နယ်ပယ်အပိုင်းခြားကအတားအဆီးကိုတိုက်ပြီးenergy အနိမ့်အနေနဲ့ပြန်ထုတ်ပေးတာကိုပြောတာပါ။
ထုတ်ပေးတဲ့low energy ဟာ ကျွန်တော်တို့ fake world ဆိုပြီးထင်ဟပ်နေတာပါ။
ဒီbarrierကဘာများဖြစ်မလဲ။
အတားဆီးbarrierဆိုတာreal နဲ့fake ကိုခွဲထားတဲ့အရာပေါ့။
ဉပမာပေးရရင်စာရွက်တစ်ရွက်ပေါ်ဘောပင်နဲ့စက်ဝိုင်းပုံဆွဲလိုက်၊ပြီးရင်စာရွက်ကိုမီးအလင်းရောင်အောက်မှာပြောင်းပြန်လှန်ကြည့်လိုက်။
စာရွက်ရဲ့တစ်ဖတ်မှာဆွဲထားတဲ့စက်ဝိုင်းကို ဖောက်မြင်နေရလိမ့်မယ်။
မြင်ရမှာက မှိန်ဖျော့ဖျော့လေး၊အဲ့လိုစဉ်းစားကြည့်ရင် စာရွက်က barrierဖြစ်သွားမယ်၊ဆွဲလိုက်တဲ့စက်ဝိုင်းလေးက real world၊ တစ်ဖက်မှာပြန်ထင်နေတာက fake world လို့ယူဆလို့ရတယ်။
ဒါဆိုလက်တွေ့ဘဝနဲ့စဉ်းစားကြည့်ရအောင်။
Big bang ဆိုတာလဲဒီလိုပါပဲ။
big bang ဆိုတာလဲပုံရိပ်ပါပဲ။
real world ရဲ့ဖြစ်စဉ်တွေကို energyအနိမ့်အနေနဲ့ ပြန်ဖြစ်ပေါ်နေတာပါ။
ဒါ့ကြောင့် big bang ဆိုတာပုံရိပ်ပါပဲ။
ကျွန်တော်တို့ကမူရင်းကနေcopyယူနေကြတာပါ။
မူရင်းလောကရဲ့စွမ်းအင် ကိုအချက်ပြလှိုင်း(sign wave)အနေနဲ့ထုတ်ပေးပါတယ်။
waveမဟုတ်ဘဲတခြားinformationသယ်တဲ့carrierတစ်ခုလည်းဖြစ်နိုင်ပါတယ်။
information တွေကိုwave ဒါမှမဟုတ် form တစ်မျိုးနဲ့barrierကိုလာရိုက်မယ်။
quantum tanneling effect ကြောင့် တခြားစွမ်းအင်တစ်မျိုးမျိုးနဲ့ကျွန်တော်တို့fake world ပေါ်သက်ရောက်နေတာပါ။
ဉပမာ-ကျွန်တော်တို့မြင်တဲ့အနီရောင်ဟာတကယ်ပဲအစစ်မှန်လား။
Noပါ၊red ဆိုတာ wavelength =700nmဝန်းကျင်ရှိတဲ့ လှိုင်းတစ်ခုပါ။
ကျွန်တော်တို့သာအနီလို့မြင်နေရတာ သူ့ရဲ့မူရင်းက လှိုင်းပဲလေ။
ဉပမာပေးပြောတာပါ မြင်သာအောင်လို့ပါ။
sign wave အနေနဲ့ barrierကိုလာတိုက်မယ် တစ်ဖက်ကimage အနေနဲ့ ထုတ်ပေးမယ် ဒီသဘောပါပဲ။
Waveမဟုတ်ပဲတခြား forms of energyနဲ့လည်းလာချင်လာလိမ့်မယ်။
quantum အရတော့ particles တွေဟာအတုယောင်လေဟာနယ်မှာရှိနေတာပါ။
true vacuumကိုခုန်ကူးလို့မရအောင်energy barrierတစ်ခုရှိနေပါတယ်။
အကယ်၍သာအဲ့particleကအတားဆီးကိုကျော်ဖို့စွမ်းအင်လုံလောက်အောင်ရသွားရင်real world ထဲခုန်ကူးလာပါတယ်။
ဒါဟာquantum theoryရဲ့ နောက်ဆုံးvacuum နဲ့ပတ်သက်တဲ့ update newsဖြစ်ပါတယ်။
အခုtheoryမှာတော့ပြောင်းပြန်ယူဆထားပါတယ်။
real world က informationတွေက fake worldဆိုကို barrier ကိုကျော်ပြီးစွမ်းအင်လုံလောက်စွာဖြင့်လာကျပါတယ်။
ဒါဟာနာလည်လွယ်အောင်ပြောခြင်းသာဖြစ်သည်။
အမှန်တကယ်မှာတော့အင်မတန်ရှုပ်ထွေးလွန်းပါတယ်။
ဒါဆိုရင်big bang နဲ့ စတဲ့ our unibersဟာ real ရဲ့image ဆိုတော့ ဘယ်လိုအဆုံးသတ်ပါ့မလဲ။
......... .။
"Introduction: Cosmology – space". New Scientist. 4 September 2006 ကိုးကား Category:စကြဝဠာဗေဒ ကဏ္ဍ:ရုပ်ပိုင်းဆိုင်ရာ စကြဝဠာဗေဒ။
အမျိုးသားတိုးတက်ရေးပါတီ (; အတိုကောက် NDP) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
၂၀၁၅ ခုနှစ် ဧပြီ ၃၀ ရက်နေ့တွင် နိုင်ငံတော် သမ္မတ ဦးသိန်းစိန်၏ နိုင်ငံရေး အကြံပေးအဖြစ်မှ အနားယူခဲ့သူ Dr.နေဇင်လတ်မှ တည်ထောင်ထားသည့် ပါတီဖြစ်သည်။
ပါတီ၏ နိုင်ငံရေး သဘောတရားမှာ အမျိုးသား​ရေးဝါဒ နှင့် ကွန်ဆာဗေးတစ် ဝါဒဖြစ်သည်။
နိုင်ငံရေးရပ်တည်ချက်မှာ လက်ယာ ဖြစ်သည်။
https://www.lowyinstitute.org/the-interpreter/myanmar-ripe-third-party-opposition ၂၀၁၅ အထွေထွေ ရွေးကောက်ပွဲအတွက် ပြည်ထောင်စု ရွေးကောက်ပွဲ ကော်မရှင် ထံတွင် ပါတီများ မှတ်ပုံတင်နောက်ဆုံးရက်ဖြစ်သော ဧပြီ ၃၀ ရက်နေ့တွင် မှတ်ပုံတင်ခဲ့သည်။
. ပယ်ဖျက်ခြင်း အမျိုးသားတိုးတက်ရေးပါတီကို ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။
ဆက်စပ်ဖတ်ရှုရန် ဒီမိုကရက်တစ်ပါတီ (မြန်မာ) ရှမ်းတိုင်းရင်းသားများ ဒီမိုကရေစီအဖွဲ့ချုပ် ကိုးကား ကဏ္ဍ:မြန်မာ နိုင်ငံရေးပါတီဟောင်းများ။
အက်မော ဟေလီ (Edmond or Edmund Halley) (၁၆၅၆-၁၇၄၂) သည် အင်္ဂလိပ်လူမျိုး နက္ခတ္တဗေဒပညာရှင်၊ သင်္ချာပညာရှင်၊ ရူပဗေဒပညာရှင်၊ ဘူမိရူပဗေဒပညာရှင်၊ မိုးလေဝသပညာရှင်တစ်ဦးဖြစ်ပြီး ၁၆၅၆ ခုနှစ်တွင် အင်္ဂလန်နိုင်ငံ၌ မွေးဖွားခဲ့သည်။
အက်မော ဟေလီကို နယူတန် ရေးသားခဲ့သော Philosophiæ Naturalis Principia Mathematica စာအုပ်က လွှမ်းမိုးမှုရှိခဲ့သည်။
အက်မော ဟေလီသည် နယူတန်၏ ရွေ့လျားမှုဆိုင်ရာ နိယာမကို အသုံးပြု၍ ဟယ်လီကြယ်တံခွန်၏ အလှည့်ကျပြန်ရောက်လာမည့်အချိန်ကို ၁၇၀၅ ခုနှစ်တွင် ကြိုတင်ဟောကိန်းထုတ်နိုင်ခဲ့သည်။
၁၇၅၈ ခုနှစ်တွင် ဟယ်လီကြယ်တံခွန် ပြန်ရောက်လာသောအခါ သူ၏အမည်ကိုအစွဲပြု၍ မှည့်ခေါ်ခဲ့သည်။
အက်မော ဟေလီသည် ဟယ်လီကြယ်တံခွန်ကို မြင်တွေ့ခွင့်ရသည်အထိ မနေခဲ့ရပေ။
ကိုးကား ကဏ္ဍ:အင်္ဂလိပ် ရူပဗေဒပညာရှင်များ ကဏ္ဍ:အင်္ဂလိပ် တီထွင်သူများ ကဏ္ဍ:အင်္ဂလိပ် နက္ခတ္တဗေဒပညာရှင်များ။
ဇိုမီးဒီမိုကရေစီအဖွဲ့ချုပ်ပါတီ (; အတိုကောက် ZCD) သည် ချင်းပြည်နယ်အခြေစိုက် နိုင်ငံရေးပါတီဖြစ်သည်။
အဓိကအားဖြင့် ချင်းပြည်နယ်၊ တီးတိန်မြို့နယ်နှင့် တွန်းဇံမြို့နယ်တို့တွင် ရွေးကောက်ပွဲ ဝင်ပြိုင်သည့် ပါတီ ဖြစ်သည်။
နောက်ခံသမိုင်း ၂၀၁၁ ခုနှစ်တွင် ဖွဲ့စည်းပုံအခြေခံ ဥပဒေတွင် ပါတီများ၏ အမည်နှင့် ပတ်သက်ပြီး ကန့်သတ်ချက်များ ထည့်သွင်းလိုက်ပြီးသည့်နောက်တွင် ဇိုမီးအမျိုးသားကွန်ကရက်ကို ဇိုမီးဒီမိုကရေစီအဖွဲ့ချုပ် အဖြစ် အမည်ပြောင်းလဲခဲ့ခြင်း ဖြစ်သည်။
ပါတီဝင်များမှာ တွန်းဇံ၊ တီးတိန်မြို့နယ်များ အပါအဝင် ချင်းပြည်နယ်မှ ဖြစ်ကြသည်။
ZCD ပါတီဟာ Zomi National Congress - ZNC ပါတီအမည်ဖြင့် ၁၉၉၀ ရွေးကောက်ပွဲတုန်းက တီးတိန်နှင့် တွန်းဇံမြို့နယ်မှာအနိုင်ရရှိခဲ့သည်။